Петя Дубарова
Пчела

chitanka.info

Като златна песъчинка

с нежни сребърни крила,

сякаш огнено око е —

трепка слънчева пчела.

Тя — трошица от луната —

пълни въздуха със звън,

често виждам я обляна

в злато слънчево на сън.

Със наслада в свойто детство

чувам топлия й глас.

Дълго слушам упоена

песента й пъстра аз.

28.07.1973 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.